cyanic-selkie/wikianc huggingface dataset:
Vaaleakiitäjä
Levinneisyys
Elää Välimeren rantamilla ja Lähi–Idässä, talvehtii Afrikassa. Euroopan populaation koko on 77 000–320 000 yksilöä, joista pesiviä on 21 000–32 000 paria. Suomessa laji on tavattu vain kahdesti samana syksynä: 24.10.2004 Hangossa ja 28.10.–1.11.2004 Helsingin Pihlajasaaressa. Uusin ja ilmeisesti näin ollen vasta kolmas havainto Suomessa on tehty 1.11.2018 Helsingin Viikissä. Kyseinen yksilö vietiin hoitoon Korkeasaaren Villieläinsairaalaan ja vapautettiin sieltä 9.11.2018.
Ressu (koira)
Hahmon kuvaus
Ressu on valkoinen ja sillä on selässä musta täplä, minkä lisäksi sen luppakorvat ovat mustat. Myös Ressun lyhyt häntä on puoliksi musta. Ressun kaulassa on aina ohut kaulapanta.
Hahmon historia
Ressua on käytetty useiden Yhdysvaltain ilmavoimien yksiköiden epävirallisena maskottina ja monet lentokoneet ja ohjukset saivat lempinimensä sen mukaan. Vuoden 1969 Apollo 10 -kuulennolla kuumoduuli nimettiin Snoopyksi. Lisäksi NASA käytti Ressua astronauttien turvallisuusohjelman virallisena maskottina. Vuosien 1968 ja 1972 Yhdysvaltain presidentinvaaleissa joukko äänestäjiä äänesti Ressua write-in-ehdokkaana. Kalifornian osavaltio sääti tämän jälkeen lain, joka kielsi äänestämästä fiktiivistä hahmoa.
Dassault Mirage III
pienoiskuva Dassault Mirage III on ranskalaisen Dassaultin suunnittelema pyrstötön, deltasiipinen yliäänikone, joka teki ensilentonsa 17. marraskuuta 1956. Kone oli yksi menestyneimmistä kylmän sodan aikaisista hävittäjämalleista, niitä valmistettiin yli 1 400 ja kone palveli parinkymmenen maan ilmavoimissa.
Käyttö
pienoiskuva|Australian ilmavoimien RAAF:n Mirage III Mirage IIIC-koneita ostivat Israel, Etelä-Afrikka ja Sveitsi. Israelin ilmavoimien saavutettua tusinoittain pudotuksia Mirage IIICJ -koneillaan Syyrian ilmavoimien MiG-17:ista ja MiG-21:ista ja murskavoiton kuuden päivän sodassa kesäkuussa 1967, Mirage III:n maine ja halpa hinta tekivät siitä myyntimenestyksen.
Matti Hakkarainen
Matti Hakkarainen (1. elokuuta 1925 Helsinki – 22. helmikuuta 2014 Helsinki) oli helsinkiläinen rovasti ja kirjailija, joka pakinoi nimellä ”Puukirkon pappi”.
Vakseenihappo
Vakseenihappo löydettiin vuonna 1928 eläinrasvoista ja voista. Se on pääasiallinen transrasvahappo-isomeeri maitorasvassa. Nisäkkäät muuttavat sen delta-9-desaturaasin avulla rumeenihapoksi, joka on konjugoitu linolihappo (CLA), jolloin sillä esiintyy antikarsinogeenisia ominaisuuksia.
Michelangelo (sarjakuvahahmo)
Michelangelon tunnistaa oranssista naamiosta. Miragen sarjakuvissa Michelangelon ja kolmen muun turtlesin naamionväri oli punainen. Hän käyttää aseenaan kahta nunchakua.
Sarjakuva
Pian kaikki heräävät ja Triceratonit huomaavat olevansa tunetmattomassa paikassa ja ryhtyvät vastarintaan nähdessään Utromit metallisten ihmiskehojen sisällä. Utromit kuitenkin onnistuvat kukistamaan taistelun päätteeksi paikalle teleportauksen myötä saapuneet Triceratonien sotilaat. Samassa Tikku ilmaantuu Turtlesien iloksi paikkalle ja kertoi tarinansa kuinka hän päätyi rakennukseen. Pian sen jälkeen Yhdysvaltain armeija tunkeutui Utromien rakennuksen sisälle, sen noustessa uutisiin suuren valosäteen vuoksi. Utromit halusivat pelastaa Turtlesit korjaamalla rikki menneen siirtymälaitteen ohjauspaneelin. Valmiiksi saatuaan kaikki utromit ja turtlesit siirtyivät siirtymälaitteeseen, joka vei heidät takaisin turvaan Aprilin luokse. Armeijan joukot pääsivät muutaman käytävän läpi, kunnes rakennuksen itsetuhoutumisen varoituksen myötä he perääntyivät.
Lezley Zen
Elämäkerta
Ennen aikuisviihdeuraansa Lezley Zen oli pitkään ravintolan johtajana sekä toimi baarinpitäjänä Etelä-Carolinassa. Erottuaan ensimmäisestä aviomiehestään hän alkoi osallistua bikini- ja märkä t-paita -kilpailuihin, jonka myötä Zen tapasi nykyisen kihlattunsa, jolle hän teki myös töitä. Zenin ensimmäinen aikuisviihde-elokuva ilmestyi vuonna 2001 ja haastatteluissa hän kertoi menneensä alalle alun perin maksaakseen velkansa. Menestyksen myötä hän jatkoi alalla ja sai muutamia ehdokkuuksia suorituksistaan ja lopulta hänet palkittiinkin parhaasta sivuroolista vuonna 2005.
Virtain pataljoona
Pataljoonan muodostaminen
Pataljoona muodostamisen ja harjoittamisen sai tehtäväkseen entinen tsaarin armeijan ratsuväen eversti Viljo Forssell eversti Martin Wetzerin käskystä helmikuun lopulla vuonna 1918. Virroille saavuttuaan Forssell jakoi saatavilla olevan miehistön neljään komppaniaan. Erityiskomppanian aseman sai Ähtäriläisiä vaapaaehtoisia johtanut jääkäri Ahtiainen, loput kolme komppaniaa olivat koottu Virtain ja Ruoveden asevelvollisista ja vapaaehtoisista miehistä. Lisäksi pataljoona sai kolme konekivääriä joita johtamaan määrättiin komppanianpäälliköksi jääkäri Kauppinen. Eversti Forssell oli tarkoitus nimittää näin muodostamansa pataljoonan komentajaksi, mutta hän luovutti pataljoonan komentajuuden 7. maaliskuuta 1918 ruotsalaiselle vapaaehtoiselle luutnantti Erik Hallströmille, joka oli kunnostautunut aikaisemmin muun muassa Saksan armeijassa. Erik Hallström oli entuudestaan tuttu suomalaisille jääkäreille olihan hän ollut Jääkäripataljoona 27:ssä päällystö- ja ohjaustoimissa. Virtain pataljoonaa kutsuttiin myös nimellä Hallstömin pataljoona.
Joukko-osastot
Päällikkö: jefreitteri Karl Rafael Dahlman. Päällikkö: jääkäri Kosti Johannes Pollari (siirrettiin Porin rykmentin 2. pataljoonaan). Päällikkö: jefreitteri Antti Oskar Ahtiainen. Päällikkö: jääkärivaravääpeli Jaakko Nikolai Rannanjärvi (kaatui 25. maaliskuuta 1918 Ylöjärvellä). Päällikkö: jääkärivänrikki Arvo Kosti Kauppinen.
David (Panama)
David on Chiriquín maakunnan pääkaupunki Panamassa. Vuoden 2000 vaestönlaskennassa kaupungissa oli 77 057 asukasta, vuonna 2010 asukasluvuksi arvioitiin 89 442.
Gravitaatiovakio
Vakion mittaus
mistä saatiin tulon arvoksi noin 3,9 · 1014 m3/s2. Yhtäpitävästi tämä tulo voitiin laskea myös Kuun kiertoajan ja etäisyyden avulla seuraavasti:
missä v on Kuun liikenopeus, R sen radan säde = 3,8 · 108 m ja T sen kiertoaika = 27,5 d = 2,376 · 106 s, mistä tulon GM arvoksi saadaan niin ikään 3,9 · 1014 m3/s2.
Tarkemmin gravitaatiovakion sai ensimmäisenä mitatuksi vasta Henry Cavendish vuonna 1798 käyttämällä John Michellin keksimää torsiovaakaa. Siihen hän kiinnitti kaksi lyijykuulaa, joiden välinen gravitaatiovoima oli jo mitattavissa niiden aikaansaaman kiertymän perusteella. Samalla hän sai määritetyksi myös Maan massan, ja Maan keskitiheys osoittautui selvästi suuremmaksi kuin Maan pintakerrosten kallioperän. Cavendishin saama arvo poikkesi nykyisin hyväksytystä vain suunnilleen yhden prosentin. Kuitenkin mittausteknisten hankaluuksien vuoksi gravitaatiovakion arvo tunnetaan vielä nykyisinkin epätarkemmin kuin muiden yleisten luonnonvakioiden.
Lääkärien salaliitto
Tapahtumien kulku
Stalin aloitti vainon 13. tammikuuta 1953 julkaisemalla uutistoimisto TASSin välityksellä Pravdassa artikkelin, jossa väitetty salaliitto paljastettiin. Välittömästi vangittiin 37 henkilöä, mutta lukumäärä kasvoi nopeasti satoihin. Monet juutalaiset lääkärit menettivät työnsä ja heidät vangittiin, lähetettiin GULAGiin tai teloitettiin. Pravda keräsi allekirjoituksia avoimeen kirjeeseen, jossa tunnetut neuvostokansalaiset, mukana useita juutalaisia, tuomitsivat salaliiton. Muun muassa kenraali Jakov Kreizer, laulaja Mark Reizen sekä kirjailijat Veniamin Kaverin ja Ilja Ehrenburg kieltäytyivät allekirjoittamasta kirjettä, eikä sitä lopulta julkaistu. Neuvostoliiton Israelin-lähetystössä tapahtui räjähdys 9. helmikuuta 1953. Neuvostoliitto katkaisi diplomaattisuhteet Israelin kanssa 11. helmikuuta. Seuraavana päivänä vangittiin Maria Weizmann, moskovalainen lääkäri ja Israelin ensimmäisen presidentin Chaim Weizmannin sisko.
Karatšai
Worldwatch-instituutin mukaan Karatšai on maapallon saastunein paikka. Vuonna 1990 järven rannalla mitattiin 600 röntgenin säteilyannos tunnissa. Järven rannalla seisova ihminen saa tappavan määrän säteilyä tunnissa.
Astypalaia (Kykladit)
Astypalaia oli antiikin aikainen kaupunki ja kaupunkivaltio (polis) Astypalaian saarella Kreikassa. Sen kaupunkikeskus sijaitsi nykyisen Astypálaian kylän paikalla.
Maantiede
Astypalaian poliksen kaupunkikeskus sijaitsi nykyisen Astypálaian kylän eli Chóran paikalla, saaren eteläisemmän lahden länsirannalla.<ref name="Hansen"/ Sen akropoliina eli linnavuorena ja yläkaupunkina toimi sama niemessä sijaitseva kukkula, jolla sijaitsee nykyisen kylän vanhin osa ja venetsialaisaikainen linna. Akropoliilta avautui näköala idässä Kosille, Nisyrokselle ja Telokselle, ja etelässä kirkkaalla säällä Kasokselle, Karpathokselle ja Kreetalle saakka.
Ben Bradlee
Persoonana Bradlee oli hyvin värikäs: hänen käytöstään on kuvailtu usein sekoitukseksi hienostuneisuutta ja säädyttömyyttä. Bradlee oli elämänsä aikana naimisissa kolmen eri naisen kanssa, joista viimeinen oli hänen alaisensa Sally Quinn.
Astypalaia (Kykladit)
Rakennukset ja löydökset
Nykyisestä Kylíndrasta Chóran läheltä on löydetty antiikin aikainen hautausmaa, jossa on sadoittain pikkulasten hautoja. Näiden uskotaan olleen uhreja jumalille. Lapset oli haudattu saviruukkuihin, ja yhteensä on löydetty yli lapsen jäänteet. Análipsistä eli vanhalta nimeltään Maltezánasta on löydetty roomalaiseksi kylpyläksi oletetun rakennuksen lattiamosaiikkeja, joiden koristelut esittävät muun muassa eläinrataa ja vuodenaikoja. Armenochórista on löydetty pienen asutuksen, mahdollisesti maatilan, jäänteet.
Pragmatismi
Tieteenfilosofia
Instrumentalismi on tieteenfilosofinen näkemys, jonka mukaan käsitteet ja teoriat ovat vain hyödyllisiä apuvälineitä, joiden arvoa ei mitata sillä, peilaavatko ne jollakin tavalla todellisuutta, vaan sillä, kuinka tehokkaita ne ovat selittämään ja ennustamaan havaittuja ilmiöitä. Instrumentalismi ei katso, ettei totuudella olisi merkitystä, se on lähinnä eräs vastaus kysymykseen, mitä totuus ja epätotuus merkitsevät ja kuinka ne toimivat tieteessä.
Etiikka
Pragmatismi ei tee eroa käytännölliseen ja teoreettiseen järkeen, eikä ontologista eroa tosiasioihin ja arvoihin. Sekä tosiasioilla että arvoilla on kognitiivinen sisältö: tieto on jotain mitä meidän tulisi uskoa, arvot taas ovat hypoteeseja siitä, mitkä teot ovat hyviä. Pragmatistinen etiikka on yleisesti ottaen humanistista, koska se ei katso moraalilla olevan muuta koetinta kuin se, mikä on tärkeää meille ihmisinä. Sen perusajatus on melko suoraviivainen: hyviä arvoja ovat ne, joille meillä on hyvät syyt. Tällainen pragmatistinen etiikka on vanhempaa kuin esimerkiksi Jerome Schneewindin ja John Searlen ajattelu, joka painottaa myös arvojen ja tosiasioiden samankaltaisuuksia.
Arvostelu
Edmund Husserl arvosteli psykologismia, pragmatistisen tietoteorian kriittistä puolta, teoksessaan Prolegomena zur reinen Logik. Gottlob Frege, analyyttisen filosofian perustaja, teki samoin teoksessaan Grundgesetze der Arithmetik. Husserl väitti Wienin luennoissaan, että psykologia ei voinut naturalistisen luonteensa vuoksi saavuttaa kuvaa hengen elämästä. Pragmatistit ovat päinvastaista mieltä.
Rembrandt
Rembrandt Harmenszoon van Rijn oli hollantilainen taidemaalari. Hänen maalaustyylilleen on tyypillistä chiaroscuron käyttö eli valojen ja varjojen vivahteikas vaihtelu. Rembrandt tunnetaan erityisesti aikalaismuotokuvistaan, omakuvistaan ja raamatunaiheisista maalauksistaan. Hän oli Alankomaiden merkittävin taidemaalari 1600-luvulla.
Varhainen elämä
Rembrandt Harmenszoon van Rijn syntyi 15. heinäkuuta 1606 Leidenissä Alankomaissa. Hänen isänsä Harmen oli mylläri ja äitinsä Cornelia leipurin tytär. Rembrandt oli kymmenestä lapsesta toiseksi nuorin. Hänen vanhempansa eivät olleet varakkaita, mutta he yrittivät kouluttaa poikaansa. Rembrandt kävi oppikoulua ja kirjoittautui vuonna 1620 Leidenin yliopistoon, mutta hänen ainevalinnoistaan ei ole säilynyt tietoa, eikä ole varmaa, ilmoitettiinko hänet yliopistoon edes opiskelemaan.
Tyyli
Rembrandt tunnetaan valon ja varjon maalaajana. Hänen realisminsa sai jotkut kriitikot väittämään, että hän suosi rumuutta.
Tyylin kehitys
Rembrandtin etsauksissa, grafiikassa ja piirroksissa nähtävissä olevat tyylin kehitysvaiheet vastaavat maalausten tyylin kehitystä. Piirrosten aiheet ovat osittain samoja kuin maalausten. Piirroksissa on nähtävissä valohämy ja aiheen psykologinen esitys sekä Rembrandtin pyrkimys maalaukselliseen tehoon.
Intiaanisodat
Vielä vuoden 1890 jälkeen sattui useita yksittäisiä konflikteja intiaanien ja valkoihoisten kanssa. Viimeinen intiaanisotiin kuuluvaksi katsottu yhteenotto tapahtui 1924 Arizonassa.
Suuret intiaanisodat
Suurina intiaanisotina pidetään yleensä vuosien 1862–1890 sotia Suurilla tasangoilla, missä intiaanit viettivät liikkuvaa elämää asuen yleensä tiipiissä ja metsästäen biisoneita. Toisen laskutavan mukaan suurten intiaanisotien aika olisi alkanut vuoden 1854 Grattanin verilöylystä. Lopullisen sysäyksen suurille intiaanisodille antoivat Coloradon kultaryntäys ja se, että valkoiset metsästivät tasankojen biisoneita pois. Suurille intiaanisodille oli ominaista intiaanien tahallinen tuhoaminen tappamalla tarkoituksella myös naisia ja lapsia. Kenraali Philip Sheridanin väitetään sanoneen kuuluisan lauseen ”ainoa hyvä intiaani on kuollut intiaani”.
Intiaanisodat
Intiaanien pakkomuuttojen jälkeen Mississippin itäpuolella ei ollut merkittäviä määriä intiaaniasutusta, joten sotiakin käytiin vain lännessä.
Kultainen spiraali
Yhtälö
Joten b on
Dennis Nilsen
Pidätys, oikeudenkäynti ja tuomio
Nilsen kärsi tuomiotaan Full Suttonin vankilassa lähellä Pocklingtonia. Vuonna 1993 hän sai luvan antaa vankilasta käsin televisioituja haastatteluja.
Chiriquí
Chiriquí on maakunta Panaman länsiosassa, Costa Rican vastaisella rajalla. Sen pääkaupunki on David, pinta-ala 6 491 km2 ja vuonna 2010 arvioitu väkiluku 416 873.
Lasse Laaksonen
Lasse Antero Laaksonen (s. 20. heinäkuuta 1968 Helsinki) on suomalainen historiantutkija ja -opettaja. Hän on erikoistunut sotahistoriaan. Laaksonen on filosofian tohtori ja dosentti kolmessa eri yliopistossa. Hän ohjaa väitöskirjantekijöitä ja opettaa lähinnä Helsingin yliopistossa.
Ramses IX
Ramses IX:n hallituskaudella hautojen ryöstely oli hyvin yleistä ja hän määräsikin Kuninkaiden laakson haudat tarkistettaviksi yhdeksäntenä ja kuudentenatoista hallitusvuonnaan. Tarkastuksen ja sitä seuranneiden tutkimusten seurauksena useita haudanryöstäjiä saatiin kiinni ja tuomittiin. Useita kuninkaallisia muumioita siirrettiin tuhotuista haudoista pieneen hautaan (TT 320) Deir el-Bahrin lähistölle.
Influenssa
Influenssan riskiryhmä
Riskiryhmäksi voidaan sanoa ihmisryhmää, jolle influenssa aiheuttaa vakavia, sairaalahoitoa vaativia tai jopa tappavia oireita. Riskiryhmän ihmisillä on normaalia alempi vastustuskyky. Yli 60-vuotiaille tauti aiheuttaa useammin vakavampia oireita kuin nuoremmille, samoin alle viisivuotiaille. Influenssan vakaville kompikaatioille altistavat muun muassa diabetes, krooninen keuhkosairaus, jotkut sydänsairaudet, aineenvaihdunnan häiriöt, krooniset munuais- ja maksasairaudet sekä alkoholin runsas käyttö. Myös raskaana olevat naiset ovat alttiita vakaville influenssan aiheuttamille komplikaatioille.
Espanjantauti
Ensimmäisen maailmansodan aikana oli liikkeellä hyvin vaarallinen influenssaviruskanta, espanjantauti, jonka serotyyppi oli H1N1. Eri lähteiden mukaan tautiin kuoli 50–100 miljoonaa ihmistä, joka oli n. 3 % maailman silloisesta väestömäärästä (1,6 mrd). Vajaa kolmasosa väestöstä sairastui (500 miljoonaa). Vaikka suurin osa kyseisen viruksen geeneistä on saatu luetuksi, edelleen on epäselvää, miksi tämä nimenomainen kanta oli niin tappava. Kyseinen viruskanta sai ilmeisesti aikaan nopeasti etenevän virusperäisen keuhkokuumeen jopa nuorissa ja terveissä ihmisissä. Suuren kuolleisuuden osasyynä olivat tuolloin jotkin influenssan jälkitaudit, muun muassa sekundaariset bakteerien aiheuttamat keuhkokuumeet influenssan heikentämissä potilaissa. Antibiootteja ei tuolloin vielä ollut.
Monacon Grand Prix 1981
Kilpailu
Piquet oli 20 kierroksen aikana kuronut muihin kahdeksan sekunnin kaulan. Alan Jones kiilasi kolmanneksi ja ohitti hetken kuluttua myös toisena olleen Villeneuven. Piquet'n johto oli 41. kierroksella enää kaksi sekuntia Jonesin ja Villeneuven seuratessa perässä. 50 kierroksen jälkeen enää viisi kuljettajaa oli samalla kierroksella. He olivat Piquet, Jones, Villeneuve, Jacques Laffite ja John Watson. Nelson Piquet'n ohittaessa hitaampaa autoa hän törmäsi kaiteeseen 23 kierrosta ennen maalia ja matka loppui siihen.
Oldenzaal
Historia
Ensimmäinen maininta Oldenzaalista on erään vanhan luostarin vuodelta 839 peräisin olevassa asiakirjassa. Vuonna 1049 Oldenzaal sai markkinaoikeudet ja kaupunkioikeudet sille myönnettiin vuonna 1249.
Sijaisnäyttelijä
Sijaisnäyttelijän tehtävä
Stuntin apuvälineitä ovat muun muassa ilmapatjat, vaijerit, trampoliinit, palopuvut, suojageelit, köydet, valjaat ja autohyppyramppi. Esimerkiksi kohtauksessa, jossa sijaisnäyttelijää ammutaan vatsaan, saatetaan käyttää kiskaisulaitetta, jolla stuntmies nykäistään nopeasti taaksepäin samaan aikaan kuin paidan alla räjähtänyt tekoveripussi hajoaa.
Turret-tekniikka
Ampumisote
Turret-tekniikan yhteydessä käytetty symmetrinen ote käsiaseesta muodostetaan epäsymmetrisestä Weaver-otteesta poiketen niin, että molemmat kädet puristavat asetta ja työntävät sen eteenpäin muodostaen käsivarsien ja rintakehän väliin osittain symmetrisen tasakylkisen kolmion. Käsiä ei, poiketen puolestaan Isosceles-tekniikan symmetrisestä otteesta, lukita vaan ne molemmat jäävät lievästi koukkuun kyynärpäistä. Tämän on tarkoitus hallitulla joustolla kontrolloida rekyyliä ja samalla varmistaa pistooleissa luistin toiminta, mahdollistaen näin tarkan ja tarvittaessa nopean ampumisen.
Seppo Urpela
Seppo Ilmari Urpela (22. tammikuuta 1937 Nivala – 2. toukokuuta 1993 Nivala) oli suomalainen kirjailija.
Urpela jätti oppikoulun kesken neljännellä luokalla ja meni 17-vuotiaana armeijaan. Sen jälkeen hän hankki elantonsa hanttihommilla ja toimittajana. Hänen ainoaksi koulutuksekseen jäi opiskelu Työväen akatemiassa Kauniaisissa.
Mykonos (antiikin kaupunki)
Maantiede
Mykonoksen poliksen kaupunkikeskus sijaitsi oletettavasti nykyisen Mýkonoksen kaupungin eli Chóran paikalla saaren länsirannikolla. Pseudo-Skylaksin mukaan Mykonoksen saari oli dipolis, toisin sanoen siellä oli myös toinen polis. Nämä olivat kuitenkin yhdistyneet viimeistään noin vuonna 200 eaa., ja on mahdollista, että ne muodostivat liiton jo aiemmin. Saaren toisesta poliksesta ei tiedetä muutoin mitään, eikä sen sijaintia tunneta varmuudella. Sen arvellaan kuitenkin sijainneen nykyisin Palaiókastrona tunnetulla paikalla.
Harold Pinter
Ura
Pinterille on myönnetty 19 arvonimeä ja lukuisia muita kunnianosoituksia ja palkintoja, kuten Nobelin kirjallisuuspalkinto ja Ranskan Kunnialegioonan jäsenyys. Hänen kunniakseen ovat oppilaitokset ja esittävien taiteiden organisaatiot nimenneet konferensseja ja juhlia. Nobelin palkintoa myöntäessään Ruotsin akatemia mainitsi, että häntä "pidetään yleisesti 1900-luvun jälkipuoliskon brittiläisen draaman merkittävimpänä edustajana". Hän sai 19. kunnia-arvon Central School of Speech and Dramalta poissa olevana sairauden vuoksi 10. joulukuuta 2008. 25. joulukuuta 2008 hänen vaimonsa Antonia Fraser ilmoitti hänen kuolleen syöpään edellisenä päivänä.
Yleisurheilun Euroopan-mestaruuskilpailut 1986
50 km kävely
<br style="clear:both" />
Prey (vuoden 2017 videopeli)
Prey on Arkane Studiosin kehittämä ja Bethesda Softworksin julkaisema ensimmäisen persoonan ammuntapeli, joka julkaistiin 5. toukokuuta PlayStation 4:lle, Windowsille ja Xbox Onelle.
Kehitys
Raphaël Colantonio toimi pelin ohjaaja ja käsikirjoittajana. Colantonion mukaan kukaan pelin kehityksessä ei halunnut käyttää nimeä Prey ja eivät halunneet omia toisen studion työtä. Päätös pelin nimestä tuli Bethesdalta. Colantonion mukaan ajatus käyttää aiemman pelin nimeä markkinointitarkoituksessa oli väärä, joka johtaisi aiemman pelin fanien vieraannuttamiseen sekä henkilöt, jotka eivät pitäneet aiemmasta pelistä eivät löytäisi uutta samalla nimellä. Lopputuloksena pelin myyntiä on sanottu "karmeaksi". Colantonio koki burnoutin ja lähti studiosta pelin valmistumisen jälkeen.
Maria Bethânia
thumb|Maria Bethânia esiintymässä vuonna 2012. Maria Bethânia eli Maria Bethânia Vianna Telles Veloso (s. 18. kesäkuuta 1946 Santo Amaro, Purificação, Bahia, Brasilia) on brasilialainen laulaja. Hänen veljensä on Caetano Veloso.
Flamingo Music
Flamingo maksaa velkaa
Vuodessa Flamingo sai Suomessa 7,8 prosentin markkinaosuuden. Silti yritys siirtyi velkaisena Naim Sadikilta Vexi Salmen johtoon. Neljässä vuodessa velka puoliintui. Vuonna 1988 Hectorin Varjot ja lakanat  myi jo 56 000 kappaletta. Vuosien tauon jälkeen Irwiniltä ilmestyi syksyllä 1988 Rentun ruusu, joka nosti kansantaiteilijan uransa suurimpaan suosioon. Albumia myytiin yli 125 000 kappaletta. Näitä suuremmaksi osoittautui Kirka, kun vuoden 1988 Syksyn Sävelen Surun pyyhit silmistäni albumista tuli Suomen siihen mennessä myydyin pitkäsoittolevy 214 196 kappaleen myynnillä. Loirin joululevystä Sydämeeni joulun teen muodostui kestoklassikko. Kultalevyraja ylittyi vuonna 1989 ja edelleen myyvän levyn myyntiluvut nousivat 177 788 kappaleeseen. Levy on yhdeksänneksi myydyin Suomessa. Kim Lönnholmin albumia Minä olen muistanut myytiin yli 114 000 kappaletta. Kirkan Anna käsi -albumi päätyi yli 111 000 kotiin. Flamingon ja Levytuottajien markkinaosuus nousi kotimaisessa musiikissa 18 prosenttiin.
Sirkka-Liisa Eriksson
Hän oli sittemmin Joensuun yliopiston yliassistentti (1991–2004), joina vuosina hän toimi vierailevana professorina Kanadassa McGillin yliopistossa (1992–1993), Joensuun yliopiston määräaikaisena professorina (1993–1997) sekä Suomen Akatemian akatemiatutkijana (1998–2003) ja Erlangenin yliopiston vierailevana professorina (2000–2001). Vuodesta 2004 lähtien hän oli Tampereen teknillisen yliopiston matematiikan professori kesään 2016 saakka ja tämän jälkeen Helsingin yliopiston yliopistonlehtori.
USS Enterprise (CVN-65)
Suunnittelu
Ensimmäinen huolto ja polttoaineen vaihto suoritettiin lokakuussa 1964. Vuonna 1973 Vietnamin aselevon jälkeen alus huollettiin Bremertonissa Washingtonissa tukemaan laivaston uusinta F-14 Tomcat -lentokonetta.
Juha Kukkonen
Juha Kukkonen on suomalainen näyttelijä, joka on ollut mukana televisiosarjoissa, elokuvissa ja usein myös Ryhmäteatterin näytelmissä. Hänet muistetaan ehkä parhaiten rikosylikomisario Takamäen roolista televisiosarjasta Rikospoliisi ei laula sekä tv-sarjoista Itse valtiaat ja Ugrilampaat.
Best of (U.D.O.)
Best of on saksalaisen raskasta heviä soittavan U.D.O:n ensimmäinen kokoelma vuodelta 1999.
ABI
ABI:n tekniset yksityiskohdat peitetään ohjelmointirajapintojen alle helpottamaan ohjelmoijien työtä ja ohjelman toteuttamista eri järjestelmissä. Esimerkiksi kaikki Unixit toteuttavat saman ohjelmointirajapinnan (POSIX API), mutta eivät samaa binäärirajapintaa (ABI), joten ohjelmat on käännettävä erikseen joka alustalle ja suoritinarkkitehtuurille. Muun muassa Debian tukee kahta EABI (embedded application binary interface) muotoa ARM-suorittimille tavujärjestyksen mukaan:  (pieni-endiaaninen) ja   (iso-endiaaninen). ABI:n on määriteltävä myös poikkeuksien käsittely, tietorakenteiden tasaus ja muita seikkoja.
Esko Linnavalli
Linnavalli kuoli vaikeaan sairauteen 50-vuotiaana Helsingissä. Hänet on haudattu Hietaniemen hautausmaan uurnalehtoon.
Trujillo (Honduras)
Trujillo on kaupunki Hondurasissa Karibianmeren rannikolla. Se on maan vanhimpia eurooppalaisten perustamia kaupunkeja, ja se on Colónin departementin pääkaupunki. Trujillon lähellä Kristoffer Kolumbus astui ensimmäisen kerran maihin Hondurasissa, ja myöhemmin kaupunki on ollut merkittävässä asemassa monissa Hondurasin historian tapahtumissa.
Josephsonin ilmiö
Josephsonin ilmiöön perustuvia rakenteita ja komponentteja
Jäähdytys-, ohutkalvojen valmistus- ja materiaalitekniikan kehittymisen myötä Josephsonin ilmiön hyödyntäminen on tullut teollisesti mahdolliseksi.
Paha maa
Tarina
Samana iltana, jona Tuomaksen kaverin juhlat ovat, Tuomas ja Niko murtautuvat Certum-yritykseen. Niko huomaa poliisien tulleen, mutta koska radioyhteys ei pelaa, ei hän saa yhteyttä Tuomakseen. Hän pakenee nopeasti pois paikalta. Tuomas jää paikalle ja saa poliisit peräänsä. Hän pakenee ratapihalle, missä poliisi Hannele jahtaa Tuomasta, mutta kaatuu raiteelle ja juna ajaa hänen päälleen. Tuomas tuomitaan murhan vuoksi kahdeksaksi vuodeksi vankeuteen.
Jan Noponen
Historiaa
Ensimmäisiä ammattibändejä oli 1978 Helsingin Sanomissakin positiivisesti noteerattu Lifestyle, johon kuului mm. kitaristi Pekka Nylund, yhtye keikkaili mm. Elävän musiikin yhdistyksen tilaisuuksissa. Noponen kuului myös lyhytaikaiseen improvisoidun musiikin yhdistykseen, joka järjesti klubi-iltoja Tavastialla, joissa yhdistyksen orkesteri jäseninään mm. Pekka Pöyry, Jukka Hauru ja Make Lievonen esiintyi. Silloisten useiden eri bändien harjoitustiloina toimivat mm. Kill City ja Lepakko, jossa Noponen soitti lyhyen aikaa Hasse Wallin bändissä. Harri Saksalan uusi kokoonpano oli jo ehtinyt alkaa harjoittelun kun Noponen loppuvuodesta 1980 liittyi Paavo Maijasen Mistakes-yhtyeeseen. Yhtyeen uuden kokoonpanon ensimmäinen levytys - ja samalla Noposen ensimmäinen levytys - "Pidä huolta" nousi nopeasti hitiksi ja yhtye keikkaili ahkerasti ympäri Suomea, esiintyen muun muassa elokuvassa Rokkidiggari (1981) sekä Mikko Niskasen ohjaamassa Ajolähtö-elokuvassa (1982).
1990-luku
Jan Noponen sävelsi musiikin Pertti Sveholmin Majatalon emäntä -ohjaukseen Teatterikorkeakoulun kakkosvuosikurssille, joka johti NeOnTeatterin syntyyn 1991. Toiminta jatkui säännöllisenä vuoteen 1996, teatterin jäseniä olivat mm. Minna Koskela, Juha Veijonen ja Kari-Pekka Toivonen. Teatteri esiintyi useana kesänä Helsingin edustalla Särkän saarella, Ryhmäteatterissa ja teki Yleisradiolle TV-sarjan Rillumarei ja reipasta menoa. Kevään 1995 Noponen vietti Pariisissa kansainvälisessä taiteilijatalossa Cité Internationale des Arts'sissa. Osin näihin kokemuksiin perustuen hän kirjoitti, ohjasi ja sävelsi Yleisradiolle kuunnelman C'est la Vie eli Pariisissa kaikki on toisin, rooleissa Heli Sutela, Ilkka Heiskanen, Minna Suuronen ja Juha Veijonen. Kuunnelma oli osa hänen Radioteatterille tuottamaansa kuunnelmasarjaa.
John C. Bennett
Smithin kuoleman jälkeen Bennett asettui tukemaan James Strangia kirkon johtoon. Hän liittyi tämän perustamaan kirkkoon, jossa ilmeisesti hänen kehotuksestaan otettiin käyttöön Strangin aluksi vierastama moniavioisuus. Bennett kuitenkin erotettiin myös Strangin kirkon jäsenyydestä aviorikoksen perusteella. Tämän jälkeen hän käänsi selkänsä mormonismille lopullisesti.
Ilon sekunnit
Ilon sekunnit on suomalaisen laulajan Harri Marstion viides studioalbumi. Se julkaistiin vuonna 1989.
Asbestoosi
Oireina ovat mm. hengenahdistus ja huonontunut fyysinen suorituskyky, keuhkotoimintojen restriktiivinen huononeminen ja röntgenkuvissa tai tietokonetomografiassa näkyvät fibroottiset muutokset keuhkojen alakentissä. Keuhkojen sidekudoslisä (fibroosi) on pysyvä muutos. Varsinaista hoitoa sairauteen ei ole, vaan altistus on lopetettava.
Asbestia käytettiin Suomessa rakennusteollisuudessa pitkään – 1920-luvulta vielä 1990-luvulle. Suurimmillaan asbestin käyttö oli 1960- ja 1970-luvuilla. Sittemmin käyttö on ollut kiellettyä, mutta vanhojen rakennusten saneerauksessa ja purkutöissä saattaa altistusta edelleen tapahtua suojatoimenpiteistä huolimatta. Asbestille altistus saattaa aiheuttaa myös keuhkopussin muutoksia (keuhkopussin ja vatsakalvon syöpää eli mesotelioomaa) tai keuhkosyöpää. Asbestille altistus yhdessä tupakoinnin kanssa lisää keuhkosyövän riskiä 50-kertaiseksi tupakoimattomaan ja asbestille altistumattomaan vertailuhenkilöön verrattuna.
Still Life
Still Life voi tarkoittaa ainakin seuraavia:
Sametinpehmeä yö
Sametinpehmeä yö on suomalaisen laulajan Harri Marstion kuudes studioalbumi. Se julkaistiin vuonna 1991.
Hotelli Merihovi
Hotelli Merihovi on vuosina 1946–1949 rakennettu hotelli Kemissä. Se sijaitsee Sauvosaaren kaupunginosassa keskustan alueella. Merihovi on yksi kaupungin maamerkeistä. Hotellissa on yhdeksän yhden hengen ja 48 kahden hengen huonetta sekä 12 sviittiä, joista yhdeksässä on oma sauna. Hotelli kuului 1980–1990-luvuilla Arctia Hotels -ketjuun.
Historia
Hotellin ensimmäinen leikekirja, jota säilytetään Kemin historiallisessa museossa, kertoo alkuaikojen tapahtumista ja kävijöistä. Presidentti Urho Kekkonen yöpyi Merihovissa ensi kertaa vuonna 1956 ja sittemmin pitkään vuosittain Lapin kalamatkoilta palatessaan. Avaruuslentäjä Juri Gagarin veti väkeä hotelli Merihoviin, ja sieltä lähetettiin myös kaupungin ensimmäiset televisiolähetykset.
Herman Rechberger
pienoiskuva|Herman Rechberger Herman Rechberger (14. helmikuuta 1947 Linz, Itävalta – 11. tammikuuta 2022 ) oli suomalainen säveltäjä. Itävallassa syntynyt Rechberger asui Suomessa vuodesta 1970 lähtien ja sai Suomen kansalaisuuden vuonna 1974.
Herasilmä
thumb|Sinisilmäinen kylmäverivarsa. Herasilmä on hevosen tavanomaisesta mustanruskeasta poikkeava silmä, jonka iiris on vaalea, yleensä vaaleansininen. Toisin kuin tavallinen kauttaaltaan tumma hevosensilmä, herasilmä onkin ihmissilmän näköinen. Herasilmän voi aiheuttaa muun muassa silmän yli ulottuva, pigmentintuotantoa poistava valkoinen merkki tai kirjavuusalue, splashed white-kirjavuus, homotsygootti voikkoväritys tai samppanjaväritys.
Harald von Bosse
thumb|Bossen suunnittelema [[Riian pörssitalo (1855), nykyinen taidemuseo.]] Harald Julius von Bosse (29. syyskuuta (J: 17. syyskuuta) 1812 Pietari, Venäjä – 10. maaliskuuta 1894 Dresden, Saksa) oli pietarinsaksalainen arkkitehti, joka suunnitteli asuintaloja, palatseja ja kirkkoja. Hänen arkkitehtuurinsa edustaa kertaustyylejä.
Katherine Mansfield
Elämänvaiheet
Kathleen Beauchamp julkaisi ensimmäiset kertomuksensa jo koulutyttönä. Hän ryhtyi käyttämään kirjailijanimeä Katherine Mansfield vuonna 1911. Hänen koko tuotantonsa käsittää satakunta novellia, joista osa on keskeneräisiä. Hänen päiväkirjansa, kirjeensä ja muistikirjansa, kaikki laajoja niteitä, on niin ikään julkaistu. Mansfield oli kosketuksissa kuuluisaan Bloomsburyn ryhmään, ja Virginia Woolfin mukaan kukaan ei suhtautunut kirjoittamiseen enemmän tosissaan kuin Mansfield. Mansfield oli naimisissa kirjailija ja kustantaja John Middleton Murryn kanssa.
Lord High Constable
Matilde antoi tehtävän Milo de Gloucesterille ja se kulkeutui hänen perillisilleen Bohunineille, Herefordin ja Essexin jaarleille. Bohun-suvun toista haaraa se periytyi Staffordeille ja Buckinghamin herttuoille. Henrik VIII:n myötä se palasi hallitsijasuvulle. Siitä lähtien arvonimi ei ole ollut erillinen, vaan Lord High Constable on myönnetty väliaikaisesti kruunajaisia varten. Muissa tilanteissa Earl Marshal hoitaa siihen liittyviä velvollisuuksia.
The Divisive
Historia
Touko, 14 ja Kalle, 15 perustivat The Divisive-yhtyeen Suomussalmella Juntusrannan kylässä alkuvuodesta 1997. Rumpaliksi löytyi Toukon 12-vuotias pikkuveli Jaska ja saman vuoden kesällä bändi harjoitteli ensimmäisen kerran yhdessä. Touko muutti syksyllä 1998 Seinäjoelle lukioon, mutta bändi jatkoi yhdessä soittamista 500km välimatkasta huolimatta. Syksyllä 2000 Jaska muutti vanhempiensa kanssa Alavudelle jolloin bändin kotimaakunnaksi vaihtui Etelä-Pohjanmaa ja uudeksi basistiksi löytyi seinäjokelainen Heiska. Bändi päätti lopettaa toimintansa syksyllä 2006 ja soitti viimeisen keikkansa Seinäjoella 5. tammikuuta 2007. The Divisiven lopettaessa kaikki jäsenet asuivat jo eri kaupungeissa; Touko Tampereella, Jaska Helsingissä ja Heiska Jyväskylässä.
Ego, Elävä Planeetta
Suomessa Ego esiintyi ensimmäisen kerran Ihmeneloset-lehden numerossa 5 (1983).
Historia
Erään kerran rigeliaani Tana Nile otti näytteen Egosta ja yritti sen avulla luoda uuden planeetan rigeliaanien valtakuntaan. Syntyikin Ego-Prime-niminen olento, jolla oli osa Egon voimista. Ego-Primen otti huostaansa mystinen ja mahtava Muukalainen, joka varastoi planeetan laboratorioonsa.
Voimat ja varusteet
Ego voi myös naamioida pintansa muistuttamaan asumatonta planeettaa tai vehreää paratiisia, jolle laskeutuneet epäonniset matkustajat se sitten sulauttaa itseensä.
Criollo (hevonen)
Ominaisuudet
Criollot ovat pienikokoisia ja niiden säkäkorkeus on keskimäärin 145 cm eli kolmisen senttimetriä alle ponirajan. Rotua on kuitenkin pyritty jalostamaan hieman kookkaammaksi. Criollo on erittäin kestävä ja ketterä, ja sitä käytetään paljon karjahevosena mutta myös harraste- ja maastoratsuna sekä rodeoissa ja matkaratsastuksessa. Criollo tunnetaan erittäin kestävänä hevosena. Väritys on useimmiten hallakko, päistärikkö, ruunikko tai musta. Luonteeltaan criollo on yleensä aulis, älykäs ja järkevä.
Mörkö (muumit)
Kirjoissa ja sarjakuvissa
Mörkö esiintyy ensimmäisen kerran kirjassa Taikurin hattu (Trollkarlens hatt, 1948), jossa hän puhuu jopa pari sanaa. Hän saapuu Muumilaaksoon hakemaan takaisin Kuningasrubiinia, jonka Tiuhti ja Viuhti ovat häneltä varastaneet. Sitä, miten Mörkö on saanut Kuningasrubiinin haltuunsa, ei ole koskaan kerrottu. Mörön ulkomuoto kuvataan samanlaisena kuin myöhemmissä kirjoissa: hän on suuri ja möhkälemäinen, jonkinlaisen kaavun tai kaapumaisen nahan peittämä hahmo, jolla on leveä nenä, kiiluvat silmät ja rivi irvistäviä hampaita.
Seuraavassa muumikirjassa Muumipapan urotyöt (Muminpappas bravader, 1950) kuvataan, kuinka Muumipappa nuoruudessaan kohtasi Mörön ja pelasti Hemulin tädin tämän kynsistä. Mörkö kuvataan päällekäyvänä ja petomaisena hahmona, joka yrittää syödä Hemulin tädin. Samanlaisessa roolissa Mörkö esiintyy myös kuvakirjassa Kuka lohduttaisi Nyytiä? (Vem ska trösta Knyttet?, 1960), jossa Nyyti pelastaa Tuitun Möröltä.
Mörkö animaatiosarjoissa
Mörkö esiintyy Muumilaakson tarinoita -sarjan jaksoissa ”Pikkuruiset vieraat” (osa 6), ”Matkalaukku” (osa 7), ”Muumipeikon ja Pikku Myyn talvinen seikkailu” (osa 21), ”Keskitalven kokko” (osa 36), ”Loitsu” (osa 37), ”Muumipapan muistelmat I” (osa 60) ja ”Hiekkaveistoksia” (osa 82). Lisäksi ”Muumipapan muistelmat I” -jaksossa orpokodista karannut Muumipappa joutuu öisessä metsässä Mörön kaltaisten pelottavien hirviöiden jahtaamaksi. Ne kuitenkin paljastuvat vain hänen mielikuvituksensa tuotteeksi, kun hän herää aamulla turvasta puunkelon sisältä. Myöhemmin Muumipappa pelastaa lastenkodin johtajattaren Möröltä, joka vaikuttaisi olevan eri kuin myöhemmin Muumilaaksossa tavattava Mörkö. Toisin kuin kirjassa, Fredrikson kertoo, ettei Mörkö ole vaarallinen vaan yksinäinen.
Kustaa Tapola
Perhetausta
Kustaa Tapola pääsi ylioppilaaksi 1916 Tampereen klassillisesta lyseosta. Samana vuonna hän aloitti lääketieteen opinnot Helsingin yliopistossa.
Sodan jälkeen
Syksyllä 1945 Tapola nimitettiin Sotakorkeakoulun johtajaksi ja sotakoulujen tarkastajaksi ja heinäkuussa 1948 jalkaväen tarkastajaksi. Eläkkeelle Tapola jäi täyttäessään 60 vuotta 29. maaliskuuta 1955, ja 4. kesäkuuta 1955 hänet ylennettiin jalkaväenkenraaliksi. Hänen eläkevuotensa olivat täynnä toimintaa. Joulukuussa 1955 valtioneuvosto kutsui hänet Puolustustaloudellisen suunnittelukunnan puheenjohtajaksi, mistä tehtävästä Tapola pyysi eron toukokuussa 1958. Tapola toimi myös Puolustusrevision jäsenenä ja valtakunnallisen aluejaon kehittäjänä. Hän oli Sotatieteellisen ja Sotilaspsykologisen seuran perustajia ja Korkeimman oikeuden sotilasjäsen 18 vuotta. Poliittisista syistä häntä ei koskaan valittu Puolustusvoimain komentajaksi, johon hän oli ehdolla useita kertoja.
Mikroprosessori
Historiaa
Busicom tilasi Inteliltä laskimeen useamman piirin sarjan, joka yksinkertaistettiin 4-bittiseksi Intel 4004:ksi sekä syötön ja tulostuksen apupiireiksi. Samaan aikaan kehitettiin useita muita piirejä elektronisiin laskimiin. Busicom luovutti 4004:n oikeudet Intelille, joka alkoi markkinoida sitä marraskuussa 1971.
Vuosina 1971–1974 transistorimäärä oli rajallinen eivätkä suorittimet olleet riittävän nopeita suurille tietomäärille.
1980-luvulla kehittyi VLSI-tekniikan käyttö, jonka myötä 2000-luvulla voidaan sijoittaa miljardeja transistoreja piirille, joka on pinta-alaltaan yhtä suuri LSI-mikropiiri.
Kehitys
Sekä CISC- että RISC-arkkitehtuureilla on etunsa ja haittansa.
Käyttökohteet
Mikroprosessorin tultua markkinoille siihen perustuvat tietokoneet kattoivat laajan hintahaarukan henkilökohtaisista tietokoneista täysiin moniprosessointijärjestelmiin. Mikroprosessorit yleistyivät lopulta kaikissa tietokoneluokissa.
Erick Mombaerts
Ura
Joulukuussa 2014 Mombaerts jätti Le Havren ja siirtyi Japanin J. Leaguessa pelaavan Yokohama F. Marinosin peräsimeen. Mombaertsin johdolla Marinos sijoittui parhaimmillaan J. Leaguessa viidenneksi kaudella 2017. Samaisella kaudella joukkue eteni Emperor's Cupin finaaliin, jossa kuitenkin hävisi Cerezo Osakalle. Kauden jälkeen Mombaerts jätti tehtävänsä seuran päävalmentajana.
T Tauri -tähti
T Taurin yhteydessä on muuttuva heijastussumu, jota kutsutaan löytäjänsä, brittiläisen astronomin John Russell Hindin mukaan nimellä Hindin muuttuva sumu.
Evoluutio NYT!
'''Evoluutio NYT! Charles Darwinin juhlaa''' on perinnöllisyystieteen emeritusprofessori Petter Portinin ja ympäristötieteen lehtori Timo Vuorisalon toimittama artikkelikokoelma evoluutiosta. Teos ilmestyi Turun yliopiston Kirja-Auroran kustantamana syksyllä 2008, Charles Darwinin juhlavuoden alla. Tiedotteessaan kustantaja sanoi, että ”huolimatta evoluutioteorian merkityksestä sitä on esitelty yllättävän niukasti suomen kielellä” ja että kirja on suunnattu korjaamaan tätä puutetta.
Symplegadit
Homeroksen Odysseiassa Kirke kertoi Odysseukselle, että tämä joutuisi kotimatkallaan valitsemaan reittinsä kahdesta vaihtoehdosta: toinen reitti veisi hänet Symplegadeille ja toinen Skyllan ja Kharybdiksen luo. Odysseus valitse näistä jäljemmän.
.hack//SIGN
Jaksot
OVA-sarjan jaksojen nimet ovat:
Kurjenmiekkakasvit
Tuntomerkit
Kurjenmiekkakasvit ovat monivuotisia ja juurakollisia; juuret ovat sienijuurellisia, ja juurikarvat puuttuvat. Ne varastoivat ravinteita talven yli sipulissa tai mehevässä maavarressa. Tämän ravintovaraston turvin ne kukkivat jo keväällä tai varhain alkukesästä. Lehdet ovet kahdessa rivissä, yleensä heinämäiset, yksipintaiset tai syrjittäiset. Kukat ovat tavallisesti isoja, ja niiden värikkäät kehälehdet ovat enemmän tai vähemmän erillisiä; niiden kärki on usein sukasellinen. Heteitä on kolme ja ne sijaitsevat kohdakkain kehän ulkolehtien kanssa. Ponnet avautuvat poispäin kukan keskustasta. Myös emilehdet ovat kohdakkain ulompien kehälehtien kanssa, eikä niissä ole mesiäisiä. Sikiäin on kehänalainen. Vartalo on haarainen ja luotit sijaitsevat monimutkaisten tai laajentuneiden haarojen reunoilla. Siemenessä on hemiselluloosapitoinen endospermi ja melko kookas alkio, jonka sirkkalehti ei tavallisesti ole yhteyttävä.
Nivenioideae
Kolme sukua ja 14 lajia Kapmaassa. Varret puutuvia. Viuhko koostuu 1–2 kukan ryhmistä. Kehä on tavallisesti pitkän putkimainen, kehälehdet kynnellisiä. Luotit yksinkertaisia.
Evoluutio
Kurjenmiekkakasvien heimo lienee syntynyt eteläisellä mantereella, joka on sittemmin jakautunut Etelänapamantereeksi ja Australiaksi. Sieltä se on levinnyt nykyisille asumasijoilleen kaukolevintänä ja migraation välityksellä Afrikkaan ja Amerikkaan, missä heimo on nykyään runsaimmillaan. Kurjenmiekkakasvit ovat monimuotoisempia esim. Etelä-Afrikassa kuin pohjoisella pallonpuoliskolla. Kapmaassa on huomattavan monimuotoinen lajisto, siellä kasvaa yli 650 lajia. Sopeutumislevittäytyminen tuolla alueella on saattanut alkaa fynbos-kasvillisuudessa mioseenikaudella noin 25 miljoonaa vuotta sitten, kun taas Karoon lajisto on myöhempää perua.
Mykene
Rakennukset ja löydökset
Mykenen linnavuorta ympäröi korkea ja jopa 6 metriä paksu kyklooppimuuri. Muuri on rakennettu kolmessa vaiheessa: ensimmäinen ajoittuu noin vuoteen 1350 eaa., keskimmäinen noin vuoteen 1250 eaa. vahvistaen sitä etelään ja länteen, ja nuorin vuoden 1200 eaa. paikkeille vahvistaen ja laajentaen muuria entisestään lisäämällä siihen vesisäiliöitä ja varastohuoneita. Muurin kokonaispituus oli laajimmillaan noin 900 metriä.
Palatsi pienoiskuva|Palatsin [[megaron.]]
Mykenen palatsi sijaitsi linnavuoren korkeimmalla kohdalla. Se oli tyypillinen mykeneläistyylinen palatsi, jonka keskuksena oli megaron. Megaron oli kolmiosainen ja koostui pylväshallista, prodromoksesta eli eteishallista sekä dromoksesta eli valtaistuinsalista. Lisäksi palatsissa oli muun muassa palatsipiha, kulttitiloja, merkittävien henkilöiden huoneistoja, vierashuoneeksi oletettu tila sekä työpaja- ja varastotiloja.
Palatsista on jäljellä vain vähäisiä jäänteitä sen tuhouduttua suurelta osin tulipalossa; tuhotuneen palatsin päälle on myös rakennettu uusia rakennuksia useaan otteeseen. Osa megaronin seinämaalauksista on säilynyt. Palatsiin Leijonaportilta johtanut jyrkkä nousutie, jota sen jyrkkyyden takia voidaan kulkea ainoastaan jalkaisin, on sen sijaan säilynyt suurimmaksi osaksi.
Hautakammio oli näkyvissä vielä 100-luvulla jaa., jolloin Pausanias mainitsi sen ”aarrekammiona”. Tuolloin hauta oli jo ryöstetty. Kammiota käytettiin pitkään paimenten suojana, minkä johdosta sen sisäseinät ovat mustuneet. Se siivottiin ja tutkittiin vuonna 1878.
Sisilialainen puolustus, anti-sisilialaiset muunnelmat
Valkoinen voi myös pitää optiot avoinna pelaamalla
Alapin-muunnelma ja sen jatkot
Kerhopelaajat ja aloittelijat suosivat <tt>2.Lc4</tt>:n siirtoa, jos eivät tunne sisilialaista puolustusta (ja jotka toivovat hyökkäystä heikkoa <tt>f7</tt>-sotilasta kohtaan tai nopeaa kuningaspuolen linnoitusta). Kuitenkin siirron <tt>2...e6</tt> jälkeen, musta pelaa pian <tt>...d5</tt>, avaa keskustan, ja voittaa tempon hyökätessään lähettiä kohtaan.
Färsaaret
Fyysinen maantiede
Färsaaria ympäröi noin 21 000 neliökilometrin laajuinen mannerjalusta. Skotlannista Grönlantiin kulkeva selänne jakaa Färsaarten merialueet kahteen osaan. Saarten lounaispuolella on useita matalikkoja, mutta koillispuolella Färsaarten merialueet jatkuvat Norjanmeressä 3 000 metrin syvyyteen. Färsaarten merialueiden pintavedet ovat pääosin lämpimiä ja suolapitoisia, ja ne virtaavat Atlantilta Norjanmereen. Alueen pohjoisosiin vaikuttaa arktista merivettä tuova Itä-Islannin merivirta. Vuorovesi-ilmiö vaikuttaa voimakkaasti Färsaarilla ja sekoittaa ympäri vuoden mannerjalustan vesiä. Koska Färsaaret on kahden merialtaan välissä, siihen vaikuttaa niiden molempien vuorovedet. Tästä syystä salmen vastakkaiset päät saattavat olla vuoroveden eri vaiheissa, mikä aiheuttaa salmiin voimakkaita vuorovesivirtoja.
Poliittinen järjestelmä
Färsaarten lakiasäätävä elin on parlamentti, Løgting. Siihen valitaan 33 edustajaa neljän vuoden välein järjestettävissä vaaleissa, joissa saaret muodostavat yhden vaalipiirin. Vaalit voittaneen puolueen johtaja saa puhemieheltä tehtäväkseen muodostaa uuden hallituksen.
Färsaarten puoluekenttää jakavat kaksi vastakkaisasetelmaa: vasemmisto–oikeisto ja itsenäisyys–itsehallinto. Vuoden 2019 vaaleissa seitsemän puoluetta sai paikkoja parlamentista. Kansanpuolue (Fólkaflokkurin) sai eniten paikkoja, kahdeksan. Seitsemän paikkaa saivat Unionipuolue (Sambandsflokkurin) ja Sosialialidemokraattinen puolue (Javnaðarflokkurin). Kansanpuolue, Unionipuolue ja Keskustapuolue (Miðflokkurin) muodostivat vaalien jälkeen hallituksen, ja pääministeriksi nousi Unionipuolueen Bárður á Steig Nielsen.
Urheilu
Färsaarilla on melkein 5 700 rekisteröitynyttä jalkapalloilijaa ja 40 jalkapalloseuraa. Färsaarilla on oma kansallinen jalkapallosarjansa, Effodeildin, ja maajoukkue osallistuu kansainvälisiin kilpailuihin. Miesten maajoukkue on parhaimmillaan ollut FIFA-rankingissa sijalla 77 huhti- ja toukokuussa 2017. Färsaarilla on myös naisten maajoukkue.
Clive Owen
Owen on näytellyt muun muassa elokuvissa Medusan verkko (2002), Kuningas Arthur (2004), Sin City (2005) ja Ihmisen pojat (2006).
Pia Hansen
Pia Hansen (s. 25. syyskuuta 1965 Hässleholm) on ruotsalainen haulikkoampuja ja olympiavoittaja.
John Playfair
Ura
Tunnetuin hänen teoksistaan on Illustrations of the Huttonian Theory of the Earth (1802), jossa käsitellään James Huttonin teoriaa maapallon muodostumisesta. Playfair julkaisi Huttonin teoksen kolmannen painoksen ja muita kirjoituksia Huttonin kuoleman jälkeen. Hän täydensi Huttonin oppikirjaa tiivistelmällä ja omilla kuvituksillaan, jotta vaikea tyyli olisi helpommin luettavissa. Hänen muita kirjoituksiaan ovat muun muassa Dissertation on the Progress of Mathematical and Physical Science Since the Revival of Learning in Europe ja Elements of Geometry (1795). Hänen teoksensa julkaistiin vuonna 1822 neljään niteeseen koottuna.
Pankuroni
Pankuroni on lihasrelaksantteihin kuuluva lääkeaine, jota käytetään bromidisuolaliuokseen liuotettuna, suonensisäisenä pistoksena annosteltavana pankuronibromidina (C35H60Br2N2O4, CAS-numero 15500-66-0), relaksanttina monissa lääketieteellisissä tarkoituksissa. Lääkettä myydään nimellä Pavulon®, Oraganon International -lääkeyhtiön valmistamana.
Sivuvaikutukset
Pankuronin sivuvaikutuksia ovat muun muassa tihentynyt sydämensyke ja näin kohonnut verenpaine ja veren nopeutunut virtausnopeus sydämestä valtimoihin. Pankuroni voi myös aiheuttaa voimakasta syljeneritystä, ihottumaa, hikoilua, voimakasta punastumista. Pankuronin käyttö vakavasti sairaille ja fyysisesti heikoille ihmisille voi olla vaarallista, entisestään lisääntyvän lihasten lamaantumisen takia.
Erkki Laatikainen
Laatikainen toimi Keski-Suomen Osuuspankin hallituksessa vuodesta 1975 lähtien 34 vuoden ajan. Loppuajan hän toimi myös puheenjohtajana. Hän oli vuosina 1996–2008 Osuuspankkikeskuksen hallintoneuvoston jäsenenä ja OKO:n hallintoneuvostonjäsenenä vuodet 1997–2006.
Berndt Arell
thumb|250px|Berndt Arell [[Kiasman edustalla vuonna 2009.]]
Berndt Börje Trifon Arell (s. 26. joulukuuta 1959 Tammisaari) on suomalainen taidemuseoalan ammattilainen, joka toimii Saksalaisen taidesäätiön erikoisasiantuntijana vuodesta 2020. Vuosina 2018-2020 hän toimi Tukholman Fotografiska-museon näyttelytuottajana. Sitä ennen vuosina 2012–2017 hän toimi Ruotsin kansallismuseon ja Prins Eugens Waldemarsudden ylijohtajana.
Beit Jala
Varhainen historia
Beit Jalan vanhimmat tunnetut rauniot ovat kristilliseltä kaudelta 200- tai 300-luvulta ajanlaskun alun jälkeen. Jeesuksen syntymäpaikka sijaitsi viereisessä Betlehemissä ja Beit Jalan alueelle alkoi saapua pyhiinvaeltajia. Pyhän Nikolauksen sanotaan liikkuneen alueella ja paikalle rakennettiin luostari, jonka rauniot ovat nykyisin nykyisin Pyhän Nikolaoksen kirkon alla. Paikkakunta kasvoi huomattavasti luostarin rakennuttamisen myötä. Paikalla on myös luola, jossa Nikolaoksen sanotaan asuneen.
Nykyaika
Britit valtasivat alueen ensimmäisen maailmansodan aikana Osmanien valtakunnan romahtaessa vuonna 1917. Palestiinasta tuli brittien mandaattialue. Britit kehittivät aluetta nykyaikaisempaan suuntaan, mutta toisaalta esimerkiksi juutalaisten siirtolaisuus alueelle kasvatti jännitteitä. Vuosina 1936-1939 aluetta koetteli arabikapina. Brittien lähtiessä vuonna 1948 syttyi Israelin itsenäisyyssota, jonka jälkeen Beit Jalasta tuli osa Jordanian hallitsemaa Länsirantaa. Beit Jalaan saapui suuri määrä pakolaisia Israelin valtaamilta alueilta. Toinen pakolaisaalto seurasi kuuden päivän sotaa vuonna 1967. Uudelle pakolaisista koostuvalle muslimivähemmistölle rakennutettiin kaksi moskeijaa.
Akragas
Klassinen kausi
Syrakusan tyranni Dionysios solmi karthagolaisten kanssa rauhan, joka mahdollisesti paenneiden akragaslaisten palaamisen kaupunkiin. Akragaan täytyi kuitenkin jatkaa Karthagon alaisuudessa, eikä se saanut kunnostaa linnoitteitaan. Joitakin vuosia myöhemmin kaupunki onnistui kuitenkin vapautumaan Karthagon vallasta ja liittymään Dionysioksen puolelle. Vuoden 383 eaa. rauhassa Halykos-joki sovittiin karthagolaisten ja kreikkalaisten alueiden rajaksi saarella, ja tämä takasi kaupungille sen vapauden. Akragas ei kuitenkaan toipunut koskaan täysin saamastaan iskusta ja menetti entisen asemansa Sisilian merkittävimpien kaupunkien joukossa.